Imtella' Mejju 19, 2021 Il-kantanta Demi Lovato ħabbret li ma tidentifika ruħha la bħala raġel u lanqas bħala mara. F'post fuq Twitter, Lovato qalet li tinsab kuntenta mmens li qed issibha komda tkompli tiftaħ qalbha fil-beraħ dwar il-ħajja tagħha. Lovato spjegat li fehmet li ma tidentifika ruħha mal-ebda ġeneru wara li qattgħet l-aħħar sena ttella' u tniżżel xi trid eżatt f'ħajjitha u tirrifletti aktar fuqha nnifisha. Lovato hija fost l-aktar personalitajiet magħrufa li jitkellmu b'mod regolari favur id-drittijiet ċivili.